Държавен вестник, бр. 82, 2011 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  82
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
МИНИСТЕРСТВО 
НА ЗЕМЕДЕЛИЕТО И ХРАНИТЕ
ЗАПОВЕД № РД-09-776
от 17 септември 2011 г.
На основание чл. 118, ал. 3 и чл. 119 от Закона 
за ветеринарномедицинската дейност и чл. 25, 
ал. 4 от Закона за администрацията утвърждавам 
Държавна профилактична програма за задължи­
телните мерки за профилактика и борба срещу 
болестите по животните през 2012 г. съгласно 
приложението.
Контрола по изпълнението на заповедта възла­
гам на изпълнителния директор на Българската 
агенция по безопасност на храните.
За министър: Цв. Димитров
Приложение 
ДЪРЖАВНА ПРОФИЛАКТИЧНА ПРОГРАМА
за задължителните мерки за профилактика и 
борба срещу болестите по животните през 2012 г. 
съгласно чл. 118, ал. 1 от Закона за ветеринар­
номедицинската дейност
1. ПРИНЦИПИ НА ПЛАНИРАНЕ НА МЕРО­
ПРИЯТИЯТА СРЕЩУ ЗАРАЗНИТЕ БОЛЕСТИ
В тази програма са посочени схемите за про­
филактика и надзор на заразните заболявания с 
цел гарантиране на благоприятен здравен статус 
на отглежданите на територията на страната 
животни.
Изпълнението на държавната профилактична 
програма гарантира опазването на здравето на 
животните и здравето на хората от зоонози (бо­
лести, общи за човека и животните).
При планиране на профилактичните меропри­
ятия, които ще се извършат през 2012 г. срещу 
заразните болести на територията на Република 
България, съгласно тази програма трябва да се 
вземат под внимание следните обстоятелства:
– действащите нормативни документи: Закон 
за ветеринарномедицинската дейност (ЗВД), рег­
ламенти на Европейската общност и съответни 
наредби за профилактика, ограничаване и лик­
видиране на огнища на заразни заболявания;
– изискванията на Международния зоосани­
тарен код; 
– одобрените за 2012 г. с решения на Постояния 
комитет по хранителната верига и здравеопаз­
ване на животните на ЕК програми за надзор и 
ерадикация на определени заразни заболявания, 
които се кофинансират от ЕС; 
– одобрените от министъра на земеделието 
и храните национални програми за надзор на 
болестите през 2012 г.; 
– Списъка за общите мерки за борба със за­
разните и паразитните болести по животните и 
птиците по чл. 120 ЗВД, срещу които през 2012 г. 
държавните ветеринарномедицински органи ще 
провеждат задължителни профилактични и при­
нудителни мероприятия;
– броят на животновъдните обекти, стада и 
животни в населените места, влизащи в състава 
на съответния ветеринарен участък;
– епизоотичният статус на животните в насе­
лените места, влизащи в състава на съответния 
ветеринарен участък; 
– въведените мерки за биосигурност на живот­
новъдните обекти от собствениците;
– въведената технология за отглеждане на 
различните видове и категории животни;
– наличието на обекти с епизоотично значение 
и връзките между тях с други обекти с епизоо­
тично значение;
– епизоотичната обстановка в съседните на 
Република България страни и в останалите дър­
жави – членки на ЕС;
– епизоотологичната, епидемиологичната и 
икономическата значимост на отделните инфек­
циозни болести.
2. ИМУНОПРОФИЛАКТИЧНИ МЕРОПРИЯ­
ТИЯ И ДИАГНОСТИЧНИ ИЗСЛЕДВАНИЯ, 
ФИНАНСИРАНИ ОТ РЕПУБЛИКАНСКИЯ 
БЮДЖЕТ ПО ЧЛ. 120, АЛ. 3 ЗВД
2.1. Имунопрофилактични мероприятия 
2.1.1. Ваксинация против антракс:
2.1.1.1. В стационарните за антракс селища се 
извършва двукратна ваксинация – пролет и есен, 
на всички говеда и еднокопитни над тримесечна 
възраст и овце и кози над двумесечна възраст.
2.1.1.2. В селища, в които е констатиран ан­
тракс еднократно през последните 30 години, се 
извършва еднократна ваксинация на говеда, овце 
и еднокопитни при навършване на посочената 
по-горе възраст. 
2.1.1.3. Ваксинация на биволи, кози, свине и 
еднокопитни в райони, свободни от антракс, се 
извършва само при констатиране на заболяването 
след писмено разрешение от ЦУ на Българската 
агенция по безопасност на храните (БАБХ).
Забележки: 
1. Стационарно за антракс e селище и те­
риторията около него, в което през последните 
30 години заболяването е констатирано най-малко 
два пъти.
2. Всички извършени ваксинации на едрите 
и дребните преживни животни се въвеждат в 
интегрираната информационна система на БАБХ.
2.1.2. „Орална“ ваксинация на дивите свине 
срещу класическа чума по свинете – БАБХ из­
пълнява одобрена от ЕК Програма за надзор и 
ерадикация на КЧС, включваща и ваксинация на 
дивите свине орално с „жива ваксина“ щам „К“. 
2.1.2.1. Дивите свине, обитаващи землищата на 
общините, разположени в дълбочина 40 километра 
от държавната ни граница с Румъния, Република 
Сърбия и Бивша Югославска република Македо­
ния, се ваксинират орално с „жива“ ваксина щам 
„К“. Извършват се три ваксинационни кампании 
през: февруари, юни и ноември, с по две залага­
ния на ваксиналните примамки през 10 – 14 дни. 
НЕОФИЦИАЛЕН РАЗДЕЛ